Lapiini

**Lapiini** (engl. Lapine) on Richard Adamsin keksimä fiktiivinen kieli, joka esiintyi ensimmäistä kertaa vuonna 1972 julkaistussa kirjassa *Ruohometsän kansa* sekä myöhemmin sen vuoden 1996 julkaistussa jatko-osassa *Ruohometsän tarinoita*. Se on myös esiintynyt elokuvassa ja TV-adaptaatioissa. Sana "lapine" tulee ranskankielisestä sanasta kaniinille, *lapin*.

## Sanasto

### Eläimet

* **elil**: vihollinen. Tarkoittaa kaikkia kaniinin luonnollisia vihollisia (kettuja, kärppiä, mäyriä, jne.) kuin myös ihmisiä. Kaniineilla on myös vihollisilleen nimitys *u embleer hrair*, joka tarkoittaa "haisevaa tuhatta".

* **corva**: varis (monikko: *corvil*).
* **hlessi**: koditon kaniini ilman koloa (monikko: *hlessil*).
* **homba**: kettu (monikko: *hombil*).
* **lendri**: mäyrä (monikko: *lendril*).
* **marli**: naaraskaniini; tarkoittaa myös "äitiä".
* **pfeffa**: kissa (monikko: *pfeffil*).
* **rowf**: koira.
* **yona**: siili (monikko: *yonil*).

### Substantiivit

* **nipula**: lapiininkielinen muoto tuntematon, mutta suomeksi se kääntyy "nipulaksi" ja sitä sanotaan kaniineille perinteiseksi peliksi.
* **flay**: ruokaa, kuten ruohoa tai muuta vihreää rehua; herkkuruokaa, kuten salaattia, kutsutaan *flayrah*ksi, joka tarkoittaa "ruhtinaiden ruokaa".
* **Frith**: Aurinko, jonka kaniinit elollistavat jumalaksi. *Frithrah!* on huudahdus, joka kääntyy "Herra Auringoksi".
* **hlao**: ruohikkoon muodostuva kuppi, esimerkiksi päivänkakkarasta tai ohdakkeesta tullut, johon kaste kerääntyy. Myös erään kaniinin nimi.
* **hrair**: mikä tahansa neljän ylittävä luku. Kääntyy tuhanneksi tai harvemmin viideksi.
* **Hrairoo**: "Pikku Tuhat". Viikan lapiininkielinen nimi.
* **hraka**: papana.
* **hrududu**: onomatopoettinen nimitys, jolla tarkoitetaan mitä tahansa moottoriajoneuvoa (monikko: *hrududil*).
* **Hyzenthlay**: kasteen lailla hohtava turkki. Myös kaniinin nimi.
* **Inlé**: Kuu; tarkoittaa myös pimeyttä, kuolemaa ja kauhua (viitaten "Inlén mustaan kaniiniin"). *Fu Inlé* tarkoittaa "kuun noustua".
* **Kultasade**: kasvin nimi tarkoittaa lapiininkielellä "myrkkypuuta". Myös erään kaniinin nimi.
* **ni-Frith**: keskipäivä(llä).
* **Nildro-hain**: mustarastaan laulu. Myös kaniinin nimi.
* **owsla**: yhdyskunnan johtojoukko.
* **rah**: ruhtinas, johtaja, ylikaniini; yleensä käytetään loppuliitteenä, kuten nimessä Threarah, joka tarkoittaa "ruhtinas Pihlajaa".
* **sayn**: peltovilla.
* **silf**: ulkona, ulkomaailma.
* **Thethuthinnang**: lehtien liike. Myös kaniinin nimi.
* **thlay**: karva, turkki.
* **Thlayli**: Karvapää eli Isopään lapiininkielinen nimi.
* **threar**: pihlajapuu.
* **thrennion**: pihlajapuun marjat. Myös kaniinin nimi.
* **zorn**: tuhottu, lopussa, kuollut; voi myös merkitä katastrofia tai katastrofista kärsinyttä.

### Verbit

* **silflay**: sekä laituimella olevaa ruohoa että itse laiduntamista. Tarkoittaa maan pinnalla syömistä, kirjaimellisesti mennä maan pinnalle syömään. Käytetään myös subtantiivina.
* **vair**: ulostaa.

### Adjektiivit

* **embleer**: haiseva, viitaten erityisesti ketun hajuun.
* **narn**: mukava tai mieluisa, yleensä puhuttaessa ruoasta. Hyvänmakuista syötävää.
* **roo**: käytetään pienennysmuodon loppuliitteenä, esim. Hrairoo. Yleensä hellittelevä merkitys.
* **tharn**: lamaantunut, kauhistunut, typertynyt, toivoton.